আশফাক নিপুন
আশফাক নিপু্ন একজন বাংলাদেশী টেলিভিশন পরিচালক ও লেখক। তিনি নির্মাতা মোস্তফা সরয়ার ফারুকীর সহকারী হিসেবে টেলিভিশনে যাত্রা শুরু করেন। তিনি ২০০৫ সালে নির্মাতা হিসেবে অভিষেক ঘটে। শুরুতে প্রণয়মূলক ও হাস্যরসাত্মক ধারার নাটক নির্মাণ করলেও পরবর্তীকালে তিনি সামাজিক ও রাজনৈতিক ধারার নাটক নির্মাণ করে সমাদৃত হন। তিনি ২০১৭ সালের দ্বন্দ্ব সমাস টিভি নাটকের জন্য শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার এবং ২০১৯ সালের এই শহরে টিভি নাটকের জন্য শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার অর্জন করেন। তার নির্মিত আলোচিত ওয়েব ধারাবাহিক মহানগর ও সাবরিনা।